Sophie Elisabeth Pentz

Sophie Elisabeth Pentz (Sophie Elisabeth Christiansdatter; født 20. september 1619 på Skanderborg slott, død 29. april 1657) var datter av Christian IV og hans frille Kirsten Munk. 

Sophie Elisabeth ble oppfostret hos mormoren Ellen Marsvin tidlig i barndommen; men i årene 1627-29Bøggild-Andersen, C. O.: «Sophie Elisabeth» i Dansk Biografisk Leksikon på lex.dk. Hentet 7. mai 2024 fra  var hun sammen med to av sine søsken, Leonora Christina og Valdemar Christian, plassert hos kongens søsterdatter Sophie Hedvig av Braunschweig-Wolfenbüttel«Sophie Hedwig», ''deutscheBiographie.de - datter av Christian IVs eldste søster prinsesse Elisabeth (1573-1626) - var gift med stattholderen i Friesland, grev Ernst Casimir av Nassau-Dietz (1573-1632).«Nassau-Diez, Ernst Casimir», ''Hessische Biographie Barna fikk ikke med seg stort annet enn det de gikk og stod i, siden Christian IV påpekte at denne reisen var ham «til stor bekostning», en utgift han gjerne ville vært foruten. Sophie Hedvig skrev siden til Kirsten Munk at hun forventet 2.000 daler som godtgjørelse for sine utgifter til barnas behov.Bodil Wamberg: Christian IV: En mand under indflydelse, Gads forlag, 1993, ISBN 978-87-12025634 

Alle Kirsten Munks barn var vanskelige, men Sophie regnes som verst. I løpet av få år hadde hun på det nærmeste knekket ektefellen sin, Christian von Pentz. En gang forlot han ikke soverommet kjapt nok. Da grep Sophie en pistol og skjøt etter ham «så det raslet». Han kunne i hennes øyne aldri gjøre noe riktig, og til sist gikk han rundt med en død kattunge i en snor rundt halsen og hevdet at det var hans elefantorden.Bodil Wamberg: Christian IV: En mand under indflydelse 

Kirsten Munk ser likevel ut til å ha foretrukket denne datteren, og det var Sophies opphold hos sin mor på Boller herregård ved Hjørring i 1646 Christian IV ble så arg over. I 1951 ble Sophie enke og holdt seg deretter inne med søsteren Leonora Christina og hennes mann, landsforræderen Corfitz Ulfeldt. Hun bodde hos dem på Barth slott i Pommern i årevis, men i desember 1656 kom hun tilbake til Danmark og bosatte seg på sin mors eiendommer, slik at det var på Boller herregård hun døde.Bøggild-Andersen, C. O.: «Sophie Elisabeth» i Dansk Biografisk Leksikon på lex.dk. Hentet 7. mai 2024 fra 

 Referanser 

 Eksterne lenker 
 «Sophie Elisabeth» – ''Dansk biografisk leksikon

Kategori:Danske grevinner
Kategori:Fødsler i 1619
Kategori:Dødsfall i 1657
Kategori:Personer fra Skanderborg